Ευχαριστώ Τομ, είναι μεγάλη χαρά για μένα να βρίσκομαι εδώ.
Είμαι πολύ χαρούμενος που έχω την ευκαιρία να μιλήσω
σχετικά με τα ερωτήματα που με απασχολούν περισσότερο
σε ένα πλαίσιο το οποίο μας επιτρέπει να μιλήσουμε
λίγο για δημοσιογραφία και λίγο για άγνοια
και λίγο για κατάχρηση εξουσίας.
Το πρόβλημα που παρουσιάζεται από τον Τύπο
δηλαδή από τη μηχανή της επικοινωνίας
από τότε που ξεκίνησαμε τη βιομηχανοποίηση της επικοινωνίας
και την καταπολέμηση της άγνοιας στην Ευρώπη τον 15ο αιώνα...
Το πρόβλημα που τίθεται από τον Τύπο
είναι η σχεδόν ανάρμοστη σχέση του με την Εξουσία.
Τύπος και Εξουσία είναι δύσκολο να μείνουν χωριστά
είναι πιο εύκολο να διαχωριστεί το φυστικοβούτυρο από το ζελέ
πιο εύκολο να διαχωριστεί η νύχτα από την ημέρα.
Ο Τύπος και η Εξουσία έπεσαν ο ένας
στην αγκαλιά του άλλου από την αρχή
επειδή από την αρχή ήταν ξεκάθαρο
ότι η εναλλακτική λύση σε έναν εναγκαλισμό
μεταξύ Τύπου και Εξουσίας
είναι η διαρκής Επανάσταση που τροφοδοτείται από την επιθυμία
των ανθρώπων να γνωρίσουν και να απελευθερωθούν
για να ενεργούν προς το δικό τους συμφέρον
ανεξάρτητα από το συμφέρον της εξουσίας.
Η υιοθέτηση του Τύπου από εμάς στον Ευρωπαϊκό κόσμο
έφερε την κατάρρευση της ενότητας της Χριστιανοσύνης
και το τέλος του συστήματος για τον έλεγχο του νου
που ήταν η Οικουμενική Καθολική Εκκλησία
σε εκείνη τη μεγάλη πνευματική, πολιτική και ηθική επανάσταση
που ονομάσαμε Μεταρρύθμιση.
Η απάντηση στη Μεταρρύθμιση ήταν
το μάθημα προς όλες τις ευρωπαϊκές κοινωνίες
Προτεσταντικές και Καθολικές ότι δεν θα επιτρεπόταν
η ελευθερία του Τύπου.
Και το αποτέλεσμα ήταν η λογοκρισία
σχεδόν παντού για εκατοντάδες χρόνια.
Σε αυτά τα λίγα μέρη στην Ευρώπη
στην Ολλανδία και στο Ηνωμένο Βασίλειο
στην πραγματικότητα στην Αγγλία
μετά το 1650 και στη συνέχεια πάλι μετά το 1695
σε αυτά τα λίγα μέρη όπου ο Τύπος ήταν ελεύθερος
να εκτυπώνεται χωρίς έλεγχο, το αποτέλεσμα ήταν
η πνευματική, πολιτική και ηθική επανάσταση
που ονομάζουμε Διαφωτισμό
και η Γαλλική Επανάσταση
που είναι μια ακόμη απόδειξη ότι το να επιτρέπεται στους ανθρώπους
να γνωρίζουν, να μαθαίνουν, να εκπαιδεύουν ο ένας τον άλλο
και να μοιράζονται, επιφέρει την αποσύνθεση της εξουσίας
και την απειλή για κάθε «παλαιό καθεστώς».
Όμως στην εποχή των καπιταλιστικών βιομηχανιών μέσων ενημέρωσης
την οποία διερχόμαστε σήμερα
ο γάμος μεταξύ Τύπου και Εξουσίας
ήταν για άλλη μια φορά ένα θέμα με μαγνητική έλξη.
Ο Τύπος, δηλαδή η βιομηχανική παραγωγή
και διανομή οργανωμένων πληροφοριών
ο Τύπος έγινε η δούλα
της τάξης των κατεχόντων.
Για την ελευθερία του Τύπου
ο μεγάλος Αμερικανός κριτικός τύπου
Α. J. Liebling έγραφε
«Η ελευθερία του Τύπου ανήκει σε αυτόν στον οποίον ο Τύπος ανήκει».
Και στον 20ο αιώνα
τόσο σε σχέση με τον Τύπο
όσο και με την αγαπημένη του εξαδέλφη, την Αναμετάδοση
αυτό ήταν εντελώς αληθές.
Τώρα φεύγουμε από την εποχή του Τύπου
καθώς ξεπερνάμε την ίδια την ιδέα
ότι υπάρχει ένα μηχάνημα που μετατρέπει
την πληροφορία από τοπική και προσωρινή
σε μόνιμη και πάντα παρούσα.
Αρχίζουμε αντίθετα να ζούμε μέσα
σε ένα ψηφιακό νευρικό σύστημα το οποίο συνδέει
κάθε άνθρωπο στον πλανήτη
με κάθε άλλον άνθρωπο στον πλανήτη
πραγματικά ή δυνητικά
χωρίς καθόλου μεσάζοντες.
Μέχρι το τέλος της επόμενης γενιάς
όποια φρίκη ή όποιες νίκες έχουν συμβεί στο μεταξύ
μέχρι το τέλος της επόμενης γενιάς
θα ζούμε σε αυτόν τον κόσμο
της διάχυτης ανθρώπινης κοινωνικής διασύνδεσης
η οποία είναι αυτό που πραγματικά εννοούμε
όταν μιλάμε για το Διαδίκτυο.
Κάθε συσκευή φαξ, εντάξει, οι ελάχιστες εναπομείναντες
κάθε σαρωτής, κάθε εκτυπωτής, κάθε τηλέφωνο
κάθε κάμερα, κάθε βιντεοκάμερα
είπα τηλέφωνο .. τηλέφωνο .. τηλέφωνο
τηλέφωνο;
Κάθε αντικείμενο με ηλεκτρική ισχύ
θα είναι ένα σύστημα συλλογής
και διανομής πληροφοριών, ελεγχόμενο
από κάποιο ανθρώπινο ον, κάπου
στο ένα ή στο άλλο άκρο.
Αν είναι ελεγχόμενο στο άκρο όπου
τα ανθρώπινα όντα υπάρχουν, όπου αγωνίζονται
σε περιπτώσεις που επιδιώκουν να πωλήσουν τα λαχανικά τους
όπου έρχονται αντιμέτωποι με έναν αστυνομικό
ο οποίος τούς αρνείται τη δυνατότητα να πωλούν τα κηπευτικά τους
όπου η δράση τους είναι στο δρόμο για να αντιμετωπίσουν
τον απόηχο ενός πωλητή λαχανικών που εμποδίζεται
από την πώληση των οπωροκηπευτικών του
από έναν αυταρχικό αστυνομικό
παντού θα έχουμε τη γνώση
που παράγεται από τους ανθρώπους
για την απελευθέρωσή τους.
Σκεφτείτε το εξής: Στην Ινδία τώρα
οι φτωχότεροι των φτωχών έχουν κινητά τηλέφωνα.
Και στο κινητό τηλέφωνο, στου καθενός
το κινητό τηλέφωνο, κάθε βιβλίο, κάθε κομμάτι μουσικής
κάθε κομμάτι βίντεο, κάθε χάρτης
κάθε επιστημονικό πείραμα
κάθε είδους πληροφορία που είναι χρήσιμη και όμορφη
θα μπορούσε να είναι διαθέσιμη σε κάθε ξεχωριστό άτομο
εάν δεν εμποδιζόταν από τους κανόνες εναντίον του διαμοιρασμού.
Το μόνο που έχουμε αφήσει σε αυτό το εξαιρετικό νευρικό σύστημα
της ανθρωπότητας, όλα αυτά που μας έχουν απομείνει
και που κάνουν την άγνοια υποχρεωτική
είναι οι κανόνες εναντίον του διαμοιρασμού.
Όταν οι κανόνες εναντίον του διαμοιρασμού φύγουν
και θα φύγουν
για πρώτη φορά στην ιστορία του ανθρώπινου γένους
θα υπάρχει πλήρης πρόληψη της άγνοιας παντού.
Παρακολουθείτε από όλον τον κόσμο αυτή τη στιγμή
τους νέους να διαδηλώνουν
ότι είναι πρόθυμοι να σταθούν μπροστά στις σφαίρες
για την Ελευθερία.
Αργότερα μέσα στον αιώνα που διανύουμε θα παρακολουθείτε
τους νέους σε όλο τον κόσμο να διαδηλώνουν
ότι είναι πρόθυμοι να σταθούν μπροστά
στις σφαίρες, για να έχουν την ελευθερία να μάθουν.
Όταν αυτό συμβεί, η ανθρώπινη φυλή θα βρεθεί
στη σημαντικότερη επανάσταση από το 1789
και ένα «παλαιό καθεστώς», το οποίο αξίζει να χαθεί
θα χαθεί σε όλον τον κόσμο.
Εδώ συζητάμε σήμερα λίγα, απλά
πρόδρομα τμήματα εκείνης της τεράστιας επανάστασης.
Για την απο-διαμεσολάβηση του συστήματος
της ελεγχόμενης παραγωγής και διανομής πληροφοριών
που μας συντροφεύει από το επόμενο
πρωινό μετά τον Γουτεμβέργιο.
Αλλά τώρα είναι η ημέρα που ακολουθεί
το πρωινό μετά τον Γουτεμβέργιο.
Τώρα είναι η στιγμή που οι ανισότητες
στην εξουσία και οι ανισότητες στην πρόσβαση
αρχίζουν να παραχωρούν τη θέση τους.
Και από την άλλη πλευρά, αυτήν τη στιγμή
είναι σχεδόν όλες οι κυβερνήσεις
και σχεδόν όλος ο Τύπος
και σχεδόν όλα τα κατεστημένα
που δεν θέλουν τον κόσμο να αλλάξει.
Γευμάτιζα με έναν αξιωματούχο
της κυβέρνησης στην Ουάσινγκτον νωρίτερα αυτήν την εβδομάδα
και του είπα, «ξέρεις, περίπου τα μισά»
«τηλεοπτικά δίκτυα στην Ευρώπη φαίνεται να με κυνηγούν»
«για συνέντευξη για να μιλήσω»
«για την υποκρισία της πολιτικής της Αμερικανικής κυβέρνησης»
«για την ελευθερία στο Διαδίκτυο.»
«Και αν τα μισά από τα τηλεοπτικά δίκτυα»
«στην Ευρώπη θέλουν να μου μιλήσουν για την υποκρισία»
«της Αμερικανικής πολιτικής για την ελευθερία στο Διαδίκτυο»
«αυτό με οδηγεί στο συμπέρασμα»
«ότι το Στέιτ Ντιπάρτμεντ έχει πρόβλημα».
Είπε «ναι, ξέρουν ότι έχουν πρόβλημα»
«και θέλουν να κάνουν κάτι γι' αυτό».
Και έτσι πρέπει να κάνουν
αλλά κάθε κυβέρνηση στη Γη
έχει δυσκολία να μιλήσει στα ίσια
για την ελευθερία στο Διαδίκτυο
επειδή κάθε κυβέρνηση στη Γη
αποτελεί μέρος μιας δομής εξουσίας
που θα χάσει με τον έναν τρόπο ή τον άλλο
από τις ελεύθερες ροές πληροφοριών.
Ακριβώς όπως και οι μεγάλοι οικονομικοί θεσμοί
που κυριαρχούν σήμερα, οι μεγάλοι θεσμοί επιτήρησης
που σας προσφέρουν την ευκαιρία να αναζητήσετε
αρκεί να μοιράζεστε όλα όσα αναζητάτε
και δωρεάν ηλεκτρονικό ταχυδρομείο
εφ' όσον τους αφήνετε να το διαβάσουν
και δωρεάν τηλεφωνικές κλήσεις, εφόσον μπορούν
να σάς ακούσουν, για διαφημιστικούς σκοπούς και μόνο
προσέξτε το αυτό.
Παρακαλούμε, φέρτε μισό εκατομμύριο ανθρώπους εδώ
και ζήστε την κοινωνική σας ζωή μέσα
στο σύστημα επιτήρησης που διαθέτω. Θα σας φροντίζω ιδιαίτερα.
Φυσικά, αν δεν είστε στο δρόμο διαμαρτυρόμενοι
κατά της δικτατορίας, οπότε σε αυτήν την περίπτωση αυτό
που θα σας πούμε είναι το εξής
η μεγάλη υπηρεσία μας κοινωνικής δικτύωσης
είναι αυστηρά ουδέτερη μεταξύ των δικτατόρων
και των ανθρώπων στο δρόμο που τούς αντιμάχονται ...
δεν ανησυχούμε για εσάς εδώ στο ... όπως και να το ονόμαζε.
Αυτό είναι ένα μεταβατικό στάδιο, καταλαβαίνετε;
Σας έχω πει πού πηγαίνουμε.
Τώρα το ερώτημα είναι το πώς θα φτάσουμε εκεί.
Να πώς θα φτάσουμε εκεί:
ο κόσμος θα γεμίσει με φτηνές, μικρές
χαμηλής ισχύος συσκευές που θα αντικαταστήσουν
τους περισσότερους από τους υπολογιστές που έχετε συνηθίσει.
Όλους αυτούς τους μεγάλους επιτραπέζιους και σε ντουλάπες
και σε αίθουσες γεμάτες εξυπηρετητές
κάπου, να αντικαθίσταται από αντικείμενα
όχι πολύ μεγαλύτερα από φορτιστή κινητού τηλεφώνου
και πολύ, πολύ, πολύ πιο ικανά
από τον πρώτο σας υπολογιστή
όποιος κι αν ήταν αυτός
ή ίσως ακόμα και τον υπολογιστή
που χρησιμοποιείτε τώρα.
Οι διατάξεις αυτές θα κοστίζουν σχεδόν τίποτα
και θα βρίσκονται παντού
και θα γράψουμε το λογισμικό που θα τρέχει σε όλες αυτές
ώστε ένα δωδεκάχρονο να μπορεί να το εγκαταστήσει
και ένα εξάχρονο να το χρησιμοποιήσει
που θα επιτρέπουν στους ανθρώπους να επικοινωνούν ελεύθερα
παντού, όλη την ώρα, έξω από τον κρατικό έλεγχο
έξω από τον έλεγχο των κερδοσκόπων
καθαρά από ελέγχους, θα είναι Freedom Boxes.
Θα πραγματοποιήσουν την Ελευθερία.
Δεν χρειάζεται να κατασκευάσουμε τα κουτιά
τα κουτιά θα γεμίσουν τον κόσμο. Πρέπει απλώς να γράψουμε
το λογισμικό. Και τα καλά νέα είναι ότι
δεν χρειάζεται να γράψουμε το λογισμικό, το έχουμε γράψει ήδη.
Όλοι σε αυτό το δωμάτιο με ένα τηλέφωνο Android
το χρησιμοποιούν. Όσοι σε αυτό το δωμάτιο άγγιξαν
το Facebook σήμερα
το χρησιμοποίησαν στην άλλη πλευρά.
Καθένας ο οποίος χρησιμοποίησε μια τράπεζα ή σούπερ μάρκετ
ή ασφαλιστική εταιρεία ή ένα σιδηροδρομικό σταθμό
την τελευταία εβδομάδα, αλληλεπίδρασε με το λογισμικό μας.
Είναι παντού. Το κάναμε να είναι παντού.
Είναι Ελεύθερο. Αυτό σημαίνει ότι μπορούμε
να το αντιγράψουμε, να το τροποποιήσουμε
και να το αναδιανείμουμε ελεύθερα.
Σημαίνει επίσης ότι λειτουργεί για ανθρώπους
όχι για εταιρείες.
Όλα αυτά έχουν ήδη γίνει. Αυτό είναι το αποτέλεσμα
προσπάθειας 25 ετών από την πλευρά μας.
Τώρα, ακριβώς τώρα, στο δρόμο, αυτήν τη στιγμή
αρχίζουμε να αποδεικνύουμε γιατί προστατεύει την Ελευθερία
και γιατί οι άνθρωποι το έχουν ανάγκη.
Και αρχίζουμε να προετοιμαζόμαστε να τους το παραδώσουμε.
Ο Α. J. Liebling, ο κριτικός για τον οποίο
μιλούσα πριν, έγραψε κάποτε
«Ο Αμερικανικός Τύπος μου θυμίζει>
«μια 12 δισ δολαρίων υπέρθερμη, απολύτως προηγμένη»
«κονσέρβα ψαριών που βασίζεται»
«για όλα τα ψάρια της, σε 6 άτομα μέσα σε τρύπιες κωπηλάκατους».
Η ιδέα είναι, φυσικά, ότι η μεγάλη
μονολιθική βιομηχανία του Τύπου
του 20ου αιώνα τα έκανε όλα καλά, εκτός από το ρεπορτάζ
το οποίο ήταν φτωχό, επειδή το ρεπορτάζ
ήταν το δωρεάν γεύμα στην ταβέρνα
και κάθε φορά που ο ταβερνιάρης
μπορούσε να το περικόψει, το έκανε.
Δεν χρειάζεται να σας πω ότι αυτή η διαδικασία
έχει επιταχυνθεί από το 1975 και αφού ο Α. J. Liebling είχε αποβιώσει.
Έτσι ζούμε σήμερα σε έναν κόσμο
όπου πρόκειται να καλύψουμε το κενό στο ρεπορτάζ.
Ξέρετε τι συμπληρώνει το κενό στο ρεπορτάζ
αναφέρθηκε στις στιγμές που είχαμε ήδη μαζί.
Είναι όλα αυτά τα τηλέφωνα, όλες αυτές
οι βιντεοκάμερες, όλα αυτά τα tweets.
Με άλλα λόγια, έχουμε ήδη εκδημοκρατίσει
το σύστημα του ρεπορτάζ.
Αυτό που είναι επίφοβο για το κατεστημένο
σχετικά με το Wikileaks είναι ότι το Wikileaks είναι
για τη συλλογή ειδήσεων ό,τι είναι το Craigslist
για τις μικρές αγγελίες.
Αλλάζει την οικονομία της διαρροής.
Μισώ να διορθώνω οποιονδήποτε σε οποιοδήποτε σημείο
αλλά θα ήθελα να επισημάνω ότι το Wikileaks
δεν έχει κυκλοφορήσει 250.000 έγγραφα του Στέιτ Ντιπάρτμεντ.
* Κατέχει * 250.000 έγγραφα του Στέιτ Ντιπάρτμεντ
και έχει δημοσιοποιήσει περίπου 2.000 από αυτά.
Που είναι περίπου ο αριθμός των διπλωματικών εγγράφων
που δόθηκαν σε διπλωματικούς συντάκτες σε όλον τον κόσμο
οι οποίοι εργάζονται καθημερινά για μεγάλες εφημερίδες.
Αλλά κανείς δεν λέει ότι αυτό είναι προδοσία, επειδή αυτό είναι
το επίσημο εμπόριο των διαρροών, από το οποίο
κυβερνητικοί αξιωματούχοι και μεγαλοδημοσιογράφοι και
μεγαλοεκδότες σε όλο τον κόσμο
ωφελούνται καθημερινά.
Με οικονομική εξουσία, πολιτική εξουσία
και την εξουσία να κρατούν τους ανθρώπους αδαείς.
Αυτό που συμβαίνει στο Διαδίκτυο τώρα
σε αυτά τα τηλέφωνα, σε αυτούς τους κόμβους εξόδου Tor
και αυτό που θα συμβεί στον κόσμο
πολλαπλασιαζόμενο επί εκατό, σύντομα
σε όλα αυτά τα Freedom Boxes είναι
η πληροφόρηση να είναι ελεύθερη προς όφελος αυτών
που έχουν ανάγκη.
Αναρωτηθείτε τι θα συμβεί όταν
όλοι όσοι χρειάζονται μπορούν να έχουν
και όλοι όσοι μπορούν να παράγουν, προμηθεύουν.
Τι θα συμβεί στις γειτονιές
στα αστυνομικά τμήματα.
Τι θα συμβεί όταν υπάρχει φωτιά
ή ένας σεισμός, τι θα συμβεί όταν υπάρχει
ένας τύραννος που εκπίπτει.
Τα ίδια αυτά κουτάκια για τα οποία μιλάω
θα μπορούν επίσης να παρέχουν ασύρματη δικτύωση πλέγματος
δηλαδή αν κάποιος διακόψει
το τηλεπικοινωνιακό δίκτυο σε μια γειτονιά
η γειτονιά θα συνεχίσει να λειτουργεί.
Αυτό είναι που ο κ. Μουμπάρακ και οι άντρες γύρω του
παρεξήγησαν. Ο λόγος που βρίσκεται στο
Sharm el-Sheikh, ελπίζοντας να αγοράσει ένα οροφοδιαμέρισμα
σε έναν από τους πύργους που κατασκευάζονται στη Μέκκα
χωρίς αμφιβολία ο λόγος που συνέβη αυτό είναι ότι
ο κ. Μουμπάρακ και οι σύμβουλοί του σκέφτηκαν ότι
αν απενεργοποιηθεί το Διαδίκτυο, ακυρώνεται
και η γενιά του Διαδικτύου.
Αυτό ήταν λάθος. Διότι, στην πραγματικότητα, δεν πρόκειται
για ένα συγκεκριμένο σύστημα τηλεπικοινωνιών
ή μια συγκεκριμένη κοινωνική δομή δικτύωσης
ή μια συγκεκριμένη βάση δεδομένων με επιφωνήματα επιδοκιμασίας
ή αποδοκιμασίας, ή όπως αλλιώς τα λένε.
Δεν είναι η τεχνολογία που το καθιστά λειτουργικό.
Είναι τα ανθρώπινα όντα που έχουν κατανοήσει
κάτι για την κοινωνία, αν έχουν ανατραφεί
στο Διαδίκτυο.
Τα περισσότερα ανθρώπινα όντα, τις περισσότερες φορές
στα περισσότερα κοινωνικά πλαίσια, πιστεύουν ότι το
πολυτιμότερο για αυτούς κοινωνικό δίκτυο είναι οι άνθρωποι
που βλέπουν κάθε μέρα και οι άνθρωποι με τους οποίους
έχουν ισχυρούς συναισθηματικούς δεσμούς.
Έτσι οι περισσότεροι άνθρωποι, σχεδόν όλη την ώρα,
αντιλαμβάνονται την κοινωνική διάσταση του κόσμου.
Αυτό συμβαίνει γιατί έχουμε εξελιχθεί
για εκατομμύρια χρόνια να σκεφτόμαστε έτσι.
Ως τμήματα μικρών ομάδων από μερικές δεκάδες
επί εδάφους πρωτεύοντα θηλαστικά.
Η νευρολογία μας εξελίχθηκε γι' αυτό
οι κοινωνικοί ευρετικοί μας αλγόριθμοι εξελίχθηκαν γι' αυτό.
Πιστεύουμε ότι το κοινωνικό δίκτυο
είναι αρκετά στέρεο για να μας στηρίξει, είναι ο λαός
που βλέπουμε γύρω μας και ο λαός για τον οποίο ενδιαφερόμαστε
και ο οποίος νοιάζεται για εμάς.
Αλλά η γενιά που μεγαλώνει
μέσα στο Δίκτυο, αυτό που πλέον γνωρίζει, ενστικτωδώς γνωρίζει
όλη την ώρα από συνήθεια, είναι ότι το κοινωνικό δίκτυο
το οποίο είναι αρκετά στέρεο για να αλλάξει τον κόσμο γύρω σας
περιλαμβάνει τις χιλιάδες των ανθρώπων
με τους οποίους δεν ζείτε κοντά και με τους οποίους δεν έχετε
οποιαδήποτε άμεσο συναισθηματικό δεσμό
αλλά είναι άνθρωποι που πιστεύουν
ό,τι πιστεύετε, και θέλουν και αυτοί να κάνουν κάτι για αυτό.
Αυτό που μάθαμε στο τέλος του 20ού αιώνα
πρώτα στην Πολωνία, και στη συνέχεια και σε άλλα μέρη
είναι ότι αυτό που κάνει την επανάσταση είναι η αλληλεγγύη.
Η ικανότητα των ανθρώπων που δεν ζουν κοντά
κοινωνικά ή γεωγραφικά ο ένας με τον άλλο
οι οποίοι δεν έχουν άμεσες προσωπικές
δεσμευτικές σχέσεις, να αντιληφθούν την ικανότητα
της αυτο-οργάνωσης για το ξαφνικό επίτευγμα
των βαθιά επιθυμητών κοινωνικών στόχων.
Αυτό που κάνει το δίκτυο ό,τι η ζωή κάνει με το δίκτυο
είναι να διδάσκει τους ανθρώπους
ότι το κόστος οικοδόμησης αλληλεγγύης
έχει μειωθεί κατά πολύ.
Ότι είναι ευκολότερο και ταχύτερο
από ποτέ να αναπτυχθεί αλληλεγγύη.
Και εάν πάρετε μια ομάδα ανθρώπων που έχουν μάθει αυτό το μάθημα
και βγάλετε το δίκτυο εκτός λειτουργίας
θα προχωρήσουν απ' ευθείας στην ανάπτυξη αλληλεγγύης
με τον τρόπο που γνωρίζουν καλύτερα.
Πετάνε φυλλάδια στο δρόμο, χρησιμοποιούν
ταχυδρομικά περιστέρια, έχουν δέντρα από τηλέφωνα.
Κάνουν ό,τι χρειάζεται, γιατί η πραγματική ικανότητα
που αφομοίωσε η ανθρωπότητα είναι η ικανότητα
της αυτο-οργάνωσης και αυτό που βλέπουμε
τώρα, σήμερα, στις χώρες του Μαγκρέμπ, αυτή τη στιγμή,
είναι ότι η αλληλεγγύη που αναπτύχθηκε
από την αυτο-οργάνωση είναι ισχυρότερη
από τις σφαίρες των πυροβόλων.
Η τυραννία παντού στον κόσμο αρέσκεται να λέει
«η εναλλακτική λύση σε εμένα είναι το χάος»
και όλος ο κόσμος τώρα μπορεί να δει ότι αυτό δεν είναι αλήθεια.
Έτσι αυτό που πάμε να κάνουμε
είναι να κατασκευάσουμε φτηνά πράγματα
να τα γεμίσουμε με Ελεύθερο Λογισμικό
και να τα βάλουμε στα χέρια όλων και θα τους πούμε
Εδώ. Αυτό σάς δίνει αλληλεγγύη. Χρησιμοποιήστε το.
Να είστε καλά. Να είστε ελεύθεροι.
Θα λειτουργήσει.
Δεν υπάρχει λόγος να είστε με την πλευρά του Τύπου
όπως ακριβώς δεν υπάρχει λόγος
να είστε με την πλευρά της Εξουσίας. Είναι απλό τώρα.
Η Εξουσία έχει κινηθεί προς την άκρη του Δικτύου
και θα συνεχίσει να το κάνει αυτό για μια γενιά ακόμη.
Θα είναι μια μεγάλη επανάσταση
που θα αλλάξει τη μοίρα δισεκατομμυρίων ανθρώπων.
Θα καταστήσει την άγνοια απαρχαιωμένη
και καθώς θα καθιστά την άγνοια απαρχαιωμένη
θα αλλάζει το μέλλον της ανθρώπινης κατάστασης.
Ο Τύπος δεν πρόκειται να το κάνει αυτό.
Η Εξουσία δεν πρόκειται να το κάνει αυτό.
Οι άνθρωποι θα το κάνουν αυτό.
Η τεχνολογία για την ενίσχυση των ανθρώπων που θα το κάνουν αυτό
υπάρχει ήδη. Το μόνο που χρειάζεται είναι
λιγάκι να τελειοποιηθεί.
Είμαστε αυτοί που την τελειοποιούμε.
Δεν επιδιώκουμε το χρήμα. Δεν αναζητούμε εξουσία.
Θέλουμε μόνο να μοιραστούμε. Θα το κάνουμε και θα γίνει.
Ο καθένας θέλει να μιλάει για ελευθερία στο Διαδίκτυο
εκτός από εμάς.
Δεν θέλουμε να μιλάμε για ελευθερία στο Διαδίκτυο
θέλουμε απλώς να την πραγματοποιήσουμε.
Ελάτε μαζί μας.
Σας ευχαριστώ πολύ.